stanford-oval/wikipedia huggingface dataset:
Ossian Donner

| Ossian Donner |
| --- | --- |

Henkilötiedot
Syntynyt: 24. maaliskuuta 1866
Kuollut: 2. elokuuta 1957 (91 vuotta)
Ammatti:  tehtaan johtaja ja diplomaatti
Ossian Donner (24. maaliskuuta 1866 – 2. elokuuta 1957) oli suomalainen tehtailija, insinööri ja diplomaatti.
Donner perusti villankehräämön Hyvinkäälle ja toimi Yhdistyneiden Villatehtaiden toimitusjohtajana vuoteen 1918 saakka.[lähde? ] Donner rakennutti Helsingin Kruununhakaan kodin vaimolleen ja kahdelle lapselleen vuonna 1901. Nykyisin talossa toimii Svenska Klubben. Suomen sisällissodan aikana hänen skotlantilainen vaimonsa Violet McHutchen näki, kun venäläisiä upseereita teloitettiin kodin edustalla Liisanpuistikossa. Järkyttävät sotakokemukset saivat perheen muuttamaan Lontooseen, jossa Ossian Donnerista tuli syksyllä 1919 Suomen Britannian-edustaja ja myöhemmin asiainhoitaja . Ahvenanmaan kiistan aikana hän oli myös Suomen erikoislähettiläs Kansainliitossa.[lähde? ]
Donner piti Neuvostoliittoa vastustavan puheen, minkä vuoksi hänen diplomaatin uransa päättyi. Donner vapautettiin tehtävistään Suomen  lähettiläänä vuonna 1925. Sen jälkeen hän asettui pysyvästi Englantiin ja sai Britannian kansalaisuuden.
Ossian Donner kuului Donnerin sukuun. Hän oli professori Otto Donnerin poika, kokkolalaisen laivanvarustaja Anders Donnerin pojanpoika, kielitieteilijä ja oikeistoaktivisti Kai Donnerin velipuoli ja brittiparlamentaarikko Patrick Donnerin isä.
Donner on haudattu Hurstbourne Priorsin civil parishissä sijaitsevalle St Andrew’s Churchin hautausmaalle Hampshireen Englantiin. Donnerin mukaan on nimetty Hyvinkään keskustassa sijaitseva Donnerinpuisto, jossa on myös Donnerin muistoa kunnioittava 14-metrinen obeliski Villateollisuuden muistomerkki sekä suihkulähde.
Teoksia

Suomen ja Venäjän välisistä kauppa- ja tullisuhteista. Esittänyt O. Donner. Porvoo 1892
Voimmeko jatkaa rautateiden rakentamista ottamatta lainaa? – esitelmä Taloudellisen seuran kokouksessa Helsingissä helmikuun 3 p. 1906, suomennos. Helsinki 1906
Hyvinge klädesfabrik 1892–1917. Hyvinge klädesfabrik, Helsingfors 1917.
Åtta år – memoaranteckningar från åren 1918–1926. Oxford 1926, 2. rev. upplaga 1927.
Min tid – minnen och intryck från ett långt liv. Schildt, Helsingfors 1949.
P. I. Messaroš

Pjotr Ippolitovitš Messaroš (ven. Пётр Ипполитович Мессарош; 1844 – 29. elokuuta 1900 Pietari) oli venäläinen poliittinen kirjailija ja kirjeenvaihtaja, joka arvosteli voimakkaasti Suomen itsehallintoa ja toimi yhteistyössä Suomen kenraalikuvernööri Nikolai Bobrikovin kanssa. Bobrikov kutsui Messarošia ”suomalaisten separatistien tunnetuksi ruoskaksi”. Suomen autonomiaa arvostelleista venäläisistä kirjoittajista Messarošin on arveltu vaikuttaneen Mihail Borodkinin ohella eniten Bobrikovin näkemyksiin.
Messaroš oli sukujuuriltaan unkarilainen; suvun nimi kirjoitettiin alkuaan Mészáros. Hän oli kotoisin Harkovan kuvernementista ja toimi siellä asianajajana. Hän julkaisi vuonna 1897 huomiota herättäneen teoksen Finljandija – Gosudarstvo ili Russkaja Okraina? (”Suomi – valtakunta vaiko Venäjän rajamaa?”), jossa hän väitti suomalaisten valmistelevan samanlaista separatistista kapinaa kuin puolalaiset vuonna 1863. Samana vuonna Messaroš asettui Suomeen ja ryhtyi Moskovassa ilmestyneen Moskovskije vedomosti -lehden Helsingin-kirjeenvaihtajaksi. Kirjassaan ja lehtiartikkeleissaan Messaroš vaati muun muassa Suomen erillisen sotaväen, tulli- ja rahajärjestelmän sekä ministerivaltiosihteerin viran lakkauttamista, valtiopäiväjärjestyksen kumoamista ja Suomen hallinto- ja oikeusjärjestelmän sekä koululaitoksen venäläistämistä niin organisaatioltaan kuin kieleltäänkin.
Kun kenraali Bobrikov vuonna 1898 nimitettiin Suomen kenraalikuvernööriksi, Messaroš ryhtyi välittömästi tiiviiseen yhteistyöhön tämän kanssa. Messaroš kirjoitti Moskovskije vedomostiin Bobrikovin ohjeistamia artikkeleita, joissa vaadittiin tämän kulloinkin toivomia muutoksia, esimerkiksi Suomen sotilaspiirin ja valtiosihteerinviraston lakkauttamista tai kenraalikuvernöörin valtuuksien laajentamista. Messaroš vakuutti päätoimittajalleen kirjoittavansa yksinomaan Bobrikovin ohjeiden mukaan. Eräät hänen artikkeleistaan olivat jopa osittain Bobrikovin itsensä kirjoittamia. Messarošin henkilöllisyys paljastui suomalaisille keväällä 1899, minkä jälkeen häntä alettiin vainota kaduilla ja heittää ulos ravintoloista ja hotelleista, joten Bobrikov joutui majoittamaan hänet sotilaskasarmiin. Messarošin kirjoitukset jyrkkenivät niin paljon, että niitä alettiin jättää julkaisematta. Hän lähti Suomesta keväällä 1900 ja kuoli myöhemmin samana vuonna.
Nokiotsatasku

| Nokiotsatasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Kivitaskut Oenanthe
Laji::  bottae
Kaksiosainen nimi
 Oenanthe bottae  (Bonaparte, 1854) 
Katso myös
   Nokiotsatasku Wikispeciesissä   Nokiotsatasku Commonsissa 
Infobox OKNimi-testi OKIUCN-testi OK: 
Nokiotsatasku (Oenanthe bottae) on afrikkalainen sieppojen heimoon kuuluva varpuslintu, josta savannitasku on erotettu omaksi lajikseen.
Koko ja ulkonäkö

Linnun pituus on noin 14 cm. Nokiotsatasku on vatsapuolelta vaalean oranssi, sen päälaki on harmaa, kurkku ja silmäkulmajuova valkoiset sekä ohjasjuova musta.
Esiintyminen

Nokiotsatasku elää Afrikassa Sahelin alueella Mauritaniasta Etiopiaan sekä Arabian niemimaalla. Sen elinympäristön ala on 1–10 miljoonaa neliökilometrin. Sitä ei ole tavattu Suomessa.
Ravinto

Laji syö pääasiassa hyönteisiä.
Aiheesta muualla

Oiseaux.net (kuva)
Nordic Global Airlines

| Nordic Global Airlines |
| --- | --- |

 IATA: NJ  –  ICAO: NGB 
Kutsukoodi:  NORDIC GLOBAL
Perustettu:  11. huhtikuuta 2011
Lakkautettu:  31. toukokuuta 2015
Laivaston koko:  4
Kohteiden määrä:  6
Solmukohdat:  Helsinki-Vantaan lentoasema, Helsinki, Suomi  Brysselin lentoasema, Bryssel, Belgia
Kotipaikka:  Helsinki, Suomi
Avainhenkilö(t):  Jim Neff (toimitusjohtaja)
Yhtiön sivut:  www.nordicglobalcargo.com
Nordic Global Airlines oli suomalainen rahtilentoyhtiö. Sen kotipaikka oli Helsinki-Vantaan lentoasema. Se perustettiin 11. huhtikuuta 2011, ja se aloitti lennot elokuussa 2011.
Vuoden 2014 lopulla Finnair ilmoitti lopettavansa rahtisopimuksen NGA:n kanssa. Tämän ja rahtimarkkinoiden heikon kasvun vuoksi yhtiö lopetti toimintansa 31. toukokuuta 2015.
Kohteet

Nordic Global Airlines lensi reittilentoja seuraaviin kohteisiin (Finnair Cargon puolesta):
Belgia
Bryssel - Brysselin lentoasema (solmukohta)
Hongkong
Hongkong - Hongkongin kansainvälinen lentoasema
Suomi
Helsinki - Helsinki-Vantaan lentoasema (solmukohta)
Venäjä
Novosibirsk - Novosibirskin kansainvälinen lentoasema
Vietnam
Hanoi - Noi Bain kansainvälinen lentoasema
Yhdysvallat
New York - John F. Kennedyn kansainvälinen lentoasema
Säännöllisiä ja tilauslentoja Nordic Global Airlines lensi yhteensä 62 kaupunkiin 44 maassa.
Laivasto

Nordic Global Airlinesin laivastoon kuuluivat seuraavat lentokoneet lokakuussa 2014:
| Konetyyppi | Käytössä | Tilaukset | Muuta |  |  |
| --- | --- | --- | --- | --- | --- |
| McDonnell Douglas MD-11F | 4 | 0 | Kaksi muunnettu Finnairin matkustajakoneista |  |  |
| Yhteensä | 4 | 0 |  |  |  |
Aiheesta muualla

Kuvia tai muita tiedostoja aiheesta Nordic Global Airlines Wikimedia Commonsissa
Nordic Global Airlinesin kotisivu (Arkistoitu – Internet Archive) (englanniksi)
Nordic Global Airlinesin McDonnell Douglas MD-11F laskeutumassa Novosibirskiin.
Olimpiada Ivanova

| Mitalit | Mitalit | Mitalit |  |
| --- | --- | --- | --- |
|  Olimpiada Ivanova |  Olimpiada Ivanova |  Olimpiada Ivanova |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 20 km kävely |  |
|  Kultaa | Helsinki 2005 | 20 km kävely |  |
Olimpiada Vladimirovna Ivanova (ven. Олимпиада Владимировна Иванова, s. 26. elokuuta 1970 Munsjuty, Tšuvassia) on venäläinen kävelijä ja nelinkertainen arvokisamitalisti. Hän keskittyy pääasiassa 20 kilometrin matkalle.
Ensimmäisen kerran Ivanova ylsi kansainvälisten kisojen palkintosijoille vuoden 1997 kävelyn maailmancupissa Podebradyssä sijoituttuaan 10 kilometrillä toiseksi. Ensimmäisen suurvoittonsa Ivanova käveli vuonna 2001 kävelyn Euroopan cupista 20 kilometrin matkalta. Samana vuonna hän voitti kultaa Edmontonin MM-kisoista silloisella maailman kaikkien aikojen parhaalla ajalla 1.27.48. Seuraavana vuonna hän voitti Euroopan mestaruuden Münchenin kisoissa ajalla 1.26.42. Samana vuonna maailmancupissa Torinossa hän oli toinen.
2004 Ateenan olympialaisissa Ivanova käveli hopealle ajalla 1.29.16 voiton mentyä neljän sekunnin erolla Athanasia Tsumelekalle. Vuotta myöhemmin Helsingin MM-kisoissa hän voitti kultaa ME-ajalla 1.25.41.
Aiheesta muualla

Olimpiada Ivanova Kansainvälinen yleisurheiluliitto. (englanniksi)
P. J. Patterson

| Percival Noel James Patterson |
| --- | --- |

Henkilötiedot
Syntynyt: 10. huhtikuuta 1935
Kansalaisuus:  jamaikalainen
Tiedot
Puolue:  People's National Party (PNP)
Tutkinnot:  University of West Indies London School of Economics
Percival Noel James Patterson (s. 10. huhtikuuta 1935) oli Jamaikan pääministeri 1992–2006. Patterson on kerännyt mainetta etenkin kansainvälisillä saavutuksillaan. Hän on johtanut ACP-maiden välisiä neuvotteluja ja on yksi Karibian yhteisön (CARICOM) isistä ja sen puhemies.
Patterson opiskeli Länsi-Intian yliopistossa (University of West Indies) englantia ja valmistui 1959. Hän jatkoi opintoja London School of Economicsissa, jossa suoritti 1963 tutkinnon oikeustieteessä. Hänen poliittinen uransa alkoi jo UWI:ssa, ja valmistuttuaan hän liittyi People's National Partyn (PNP) organisaatioon ja organisoi puolueen toimintaa maaseudulla. Hän oli puoluesihteeri 1958–1960, vaalikampanjan johdossa 1972, 1976 ja 1989 ja puolueen johdossa 1983 lähtien.
Senaattorina hän toimi 1967–1970 ja oppositiojohtajana 1969–1970, jolloin hänet valittiin edustajainhuoneeseen South East Westmorelandista. Hän oli vaalipiirin edustaja kymmenen vuotta ja uudelleen vuodesta 1989. Vuonna 1972 hän sai ensimmäisen ministerinsalkun teollisuuden, ulkomaankaupan ja matkailun ministerinä. Patterson edusti Jamaikaa EC:nselvennä konferenssissa Pariisissa 1976–1977, kansainyhteisön konferensseissa, sitoutumattomien maiden ja G77:n kokouksissa. Vuonna 1979 hänestä tuli varapääministeri vuoteen 1980, jolloin PNP hävisi vaalit Jamaica Labour Partylle (JLP).
PNP voitettua vaalit 1989 Patterson nimitettiin jälleen varapääministeriksi ja kehitys-, suunnittelu- ja tuotantoministeriksi. Huhtikuussa 1989 puhkesi mellakoita, kun hän ilmoitti bensiinin hinnan kohoavan 30 prosenttia. Tammikuussa 1992 hän joutui kuitenkin eroamaan eturistiriidan vuoksi. Hallitus oli myöntänyt 1,47 miljoonaa dollaria verohelpotuksia eräälle puolueen jäsenelle. Patterson sanoi, ettei ollut itse hyötynyt tapauksesta.
Kun pääministeri Michael Manley erosi huonon terveydentilan vuoksi, Patterson valittiin puolueen puheenjohtajaksi. Hän vannoi virkavalan 30. maaliskuuta 1992 Jamaikan kuudentena pääministerinä itsenäisyyden jälkeen. Hän säilytti asemansa maaliskuun 1993 vaalien jälkeen. Hän toimi pääministerinä seuraavat neljä vuotta. Joulukuun 1997 vaaleissa PNP sai murskavoiton. Tämä oli ensimmäinen kerta, kun joku puolue oli voittanut kolmet vaalit peräjälkeen. Jo vuosi ennen vuoden 2001 vaaleja puhkesi levottomuuksia, joita Patterson hillitsi armeijan joukoin ja ulkonaliikkumiskielloin.
Uusi PNP:n johtaja Portia Simpson-Miller astui pääministerin virkaan 30. maaliskuuta 2006.
Nordic Futsal Cup 2018

Nordic Futsal Cup 2018 on UEFA:n alainen futsalin maajoukkueturnaus, jossa ratkaistaan Pohjoismaiden mestaruus. Turnaus järjestettiin Ringkøbing–Skjernissä, Tanskassa 4.–8.12. 2018. Turnauksen voitti hallitseva mestari Suomi, voittaen neljännen perättäisen mestaruuden.
Turnauksen otteluohjelma ja tulokset

Nordic Futsal Cup 2018 pelattiin viiden osallistujamaan kesken yksinkertaisena sarjana.
| Pvm | Kotijoukkue | Vierasjoukkue | Lopputulos  |
| --- | --- | --- | --- |
| 4.12.2018 |  Suomi |  Grönlanti | 6–1 (4–1) |
| 4.12.2018 |  Ruotsi |  Tanska | 6-5 (2-3) |
| 5.12.2018 |  Grönlanti |  Norja | 2-5 (0-3) |
| 5.12.2018 |  Suomi |  Ruotsi | 5-2 (4-1) |
| 6.12.2018 |  Ruotsi |  Grönlanti | 6-5 (2-2) |
| 6.12.2018 |  Tanska |  Norja | 2-1 (1-1) |
| 7.12.2018 |  Norja |  Suomi | 0-2 (0-0) |
| 7.12.2018 |  Grönlanti |  Tanska | 1-7 (1-3) |
| 8.12.2018 |  Norja |  Ruotsi | 1-6 (0-3) |
| 8.12.2018 |  Tanska |  Suomi | 1-3 (1-0) |
|  |  | G | W | D | L | Gf | Ga | GD | Pts |
| --- | --- | --- | --- | --- | --- | --- | --- | --- | --- |
| 1. |  Suomi | 4 | 4 | 0 | 0 | 16 | 4 | +12 | 12 |
| 2. |  Ruotsi | 4 | 3 | 0 | 1 | 20 | 16 | +4 | 9 |
| 3. |  Tanska | 4 | 2 | 0 | 2 | 15 | 11 | +4 | 6 |
| 4. |  Norja | 4 | 1 | 0 | 3 | 7 | 12 | -5 | 3 |
| 5. |  Grönlanti | 4 | 0 | 0 | 4 | 4 | 9 | -5 | 0 |
Suomen joukkue

| Pelaaja> Maalivahdit | Syntymävuosi>  | Seura>  |
| --- | --- | --- |
| Antti Koivumäki | 1993 |  GFT |
| Juha-Matti Savolainen | 1991 |  KaDy |
Kenttäpelaajat: 
| Panu Autio (C) | 1985 |  GFT |
| Miika Hosio | 1989 |  GFT |
| Jarmo Junno | 1992 |  Sievi FS |
| Juhana Jyrkiäinen | 1990 |  Leijona Futsal |
| Jani Korpela | 1997 |  KaDy |
| Sergei Korsunov | 1992 |  KaDy |
| Jukka Kytölä | 1988 |  Mantova Calcio a5 |
| Mikko Kytölä | 1983 |  KaDy |
| Antti Teittinen | 1981 |  Ilves FS |
| Ville Uimaniemi | 1999 |  FC Kemi |
| Lassi Lintula | 1997 |  Ilves FS |
| Tuukka Pikkarainen | 1997 |  FC Kemi |
Aiheesta muualla

Suomen ottelut nähtävillä Huuhkaja-TV:stä (Arkistoitu – Internet Archive) Palloliiton sivuilta
Norio Wakamoto

| Norio Wakamoto> 若本規夫 |
| --- | --- |
 Norio Wakamoto Desucon Frostbite -tapahtumassa Lahdessa vuonna 2013.
Henkilötiedot
Syntynyt: 18. lokakuuta 1945 (ikä 78)  Shimonoseki, Yamaguchin prefektuuri
Näyttelijä
Taiteilijanimet:  Noriaki Wakamoto
Aktiivisena:  1978–
Merkittävät roolit:  Oskar von Reuenthal (Ginga eiyū densetsu) Cell (Dragon Ball Z) Dracula (Castlevania: Symphony of the Night) Vicious (Cowboy Bebop) Johnny (Guilty Gear X) Xemnas (Kingdom Hearts II) Alexander Anderson (Hellsing Ultimate) Charles zi Britannia (Code Geass) M. Bison (Street Fighter IV) Yoshimitsu (Soul Calibur IV)
Aiheesta muualla
IMDb 
Norio Wakamoto (jap. 若本規夫, Wakamoto Norio, s. 18. lokakuuta 1945) on japanilainen ääninäyttelijä, joka on esiintynyt lukuisissa animesarjoissa ja videopeleissä. Wakamoton syvän ja jylisevän puheäänen takia monet hänen roolisuorituksistaan esittävät vahvoja auktoriteettihahmoja, jotka ovat useimmiten myös pahansuopia ja salakavalia konnia. 2000-luvulla Wakamoto kohosi animeharrastajien keskuudessa kulttihahmoksi keisari Charles zi Britannian roolissa Sunrisen animesarjassa Code Geass: gyakushū no Lelouch. Ei-japanilaisten elokuvien ja televisiosarjojen dubbauksessa Wakamoton äänirooleihin kuuluvat muun muassa Avaruusasema Alfan Paul Morrow (Prentis Hancock), alkuperäisen Tähtien sota -trilogian Lando Calrissian (Billy Dee Williams), Paon Theodore ”T-Bag” Bagwell (Robert Knepper), Batman Beginsin Henri Ducard (Liam Neeson) ja Transformers: Animatedin Megatronia (Corey Burton).
Wakamoto syntyi Shimonosekissä Yamaguchin prefektuurissa, mutta varttui Sakaissa Osakan prefektuurissa. Wakamoto valmistui Wasedan yliopistosta Tokiossa ja pääsi töihin Tokion metropolin poliisilaitoksen mellakkapoliisiin. Hän kuitenkin vaihtoi ammattia poliisista ääninäyttelijäksi 1970-luvun loppupuoliskolla. Wakamoto on budō-lajien kokenut harrastaja: hänellä on kolmannen asteen musta vyö kendōssa ja shōrinji kenpōssa.
Äänirooleja > Videopelit

| Vuosi | Nimi | Roolihahmo |
| --- | --- | --- |
| 2010 | Super Street Fighter IV | M. Bison |
| 2009 | Disgaea 2: Dark Hero Days | Zenon |
| 2009 | Dragon Ball: Raging Blast | Cell |
| 2009 | Infamous | Kessler |
| 2009 | Kingdom Hearts: 358/2 Days | Xemnas |
| 2009 | Ninja Gaiden Sigma 2 | Joe Hayabusa |
| 2009 | Tales of the World: Radiant Mythology 2 | Barbatos Goetia |
| 2009 | Tales of VS. | Barbatos Goetia |
| 2009 | Transformers: Revenge of the Fallen | Megatron |
| 2008 | Brave Story: New Traveler | Sogreth |
| 2008 | Castlevania: Order of Ecclesia | Dracula |
| 2008 | Dissidia: Final Fantasy | Chaos |
| 2008 | Dragon Ball Z: Burst Limit | Cell |
| 2008 | Ninja Gaiden II | Joe Hayabusa |
| 2008 | Samurai Shodown: Edge of Destiny | Golba |
| 2008 | Soul Calibur IV | Yoshimitsu |
| 2008 | Street Fighter IV | M. Bison |
| 2008 | Tales of Vesperia | Barbatos Goetia |
| 2007 | Castlevania: The Dracula X Chronicles | Dracula |
| 2007 | Dragon Ball Z: Budokai Tenkaichi 3 | Cell |
| 2007 | Final Fantasy IV | Rubicante |
| 2007 | Luminous Arc | Andre |
| 2007 | Kingdom Hearts II: Final Mix | Xemnas |
| 2007 | Odin Sphere | Hindel |
| 2007 | Star Ocean: First Departure | Ashlay Barnbelt |
| 2007 | Tales of Innocence | Gardle |
| 2007 | Transformers: The Game | Megatron |
| 2006 | Blue Dragon | Nene |
| 2006 | Castlevania: Portrait of Ruin | Dracula |
| 2006 | Disgaea 2: Cursed Memories | Zenon |
| 2006 | Final Fantasy XII | Al'Cid Margrace |
| 2006 | Metal Gear Solid: Portable Ops | Gene |
| 2006 | Onimusha: Dawn of Dreams | Ishida Mitsunari |
| 2006 | Phantasy Star Universe | Renvolt Magashi |
| 2006 | Super Dragon Ball Z | Cell |
| 2006 | Tales of Destiny | Barbatos Goetia |
| 2005 | Devil Kings | Oda Nobunaga |
| 2005 | Dragon Ball Z: Budokai Tenkaichi | Cell |
| 2005 | Kingdom Hearts II | Xemnas |
| 2005 | Tales of the World: Narikiri Dungeon 3 | Barbatos Goetia |
| 2005 | Wild Arms 4 | Gawn Brawdia |
| 2004 | Dragon Ball Z: Budokai 3 | Cell |
| 2004 | Guilty Gear Isuka | Johnny |
| 2004 | Onimusha 3: Demon Siege | Akechi Mitsuhide |
| 2003 | Cyber Troopers Virtual-On Marz | Daimon |
| 2003 | Dragon Ball Z: Budokai 2 | Cell |
| 2003 | SNK vs. Capcom: SVC Chaos | M. Bison |
| 2003 | Wild Arms Alter Code: F | Siegfried |
| 2002 | Castlevania: Harmony of Dissonance | Dracula |
| 2002 | Dragon Ball Z: Budokai | Cell |
| 2002 | Guilty Gear X2 | Johnny |
| 2002 | The King of Fighters 2002 | Rugal Bernstein |
| 2002 | Tales of Destiny 2 | Barbatos Goetia |
| 2001 | Capcom vs. SNK 2: Mark of the Millennium 2001 | M. Bison |
| 2001 | The King of Fighters 2001 | Igniz |
| 2001 | Megaman X6 | High Jack |
| 2000 | The Bouncer | Dauragon C. Mikado |
| 2000 | Capcom vs. SNK: Millennium Fight 2000 | M. Bison |
| 2000 | Guilty Gear X | Johnny |
| 2000 | Skies of Arcadia | Gilder |
| 1999 | Valkyrie Profile | Jake Linnias |
| 1997 | Castlevania: Symphony of the Night | Dracula |
| 1997 | Grandia | Baal |
| 1995 | Dragon Ball Z: Ultimate Battle 2 | Cell |
Aiheesta muualla

Norio Wakamoto Anime News Networkissa (englanniksi)
Norio Wakamoto VGMdb-sivustolla (englanniksi)
Nordrhein-Westfalen

| Nordrhein-Westfalen |
| --- | --- |

 Lippu:  Vaakuna
 Sijainti
Valtio:  Saksa
Hallinto:  
 – hallinnollinen keskus:  Düsseldorf
 – suurin kaupunki:  Köln
 – Pääministeri:  Hendrik Wüst (CDU)
Pinta-ala:  34 084,13 km²
Väkiluku (31.12.2016):  17 890 100
 
Nordrhein-Westfalen
Nordrhein-Westfalen (lyhenteenä NRW) on Saksan osavaltio maan länsi- ja luoteisosassa. Nordrhein-Westfalen rajoittuu Belgiaan, Alankomaihin sekä Saksan osavaltioihin Ala-Saksi, Hessen ja Rheinland-Pfalz. Osavaltiossa asui 17 890 100 ihmistä vuoden 2016 lopussa. Se on asukasluvultaan Saksan suurin ja pinta-alaltaan neljänneksi suurin osavaltio (34 080 km²). Nordrhein-Westfalenin pääkaupunki on Düsseldorf.
Osavaltion keskellä sijaitsee Reinin-Ruhrin alue, johon kuuluvat mm. Kölnin, Düsseldorfin ja Bonnin kaupungit. Ruhrin teollisuusalueella sijaitsevat mm. Essen, Dortmund, Duisburg, Bochum ja Gelsenkirchen. Monille Nordrhein-Westfalen merkitsee teollisuuskeskittymää ja kaupunkien yhteenliittymää. Alue onkin Euroopan tiheimmin asuttua. Suurin osa osavaltiosta on kuitenkin metsien ja peltojen peittämää.
Tärkeimmät Nordrhein-Westfalenin läpi kulkevat joet ovat Rein, Ruhr, Ems, Lippe ja Weser.
Osavaltio on jaettu viiteen hallintoalueeseen (Regierungsbezirke), joihin kuuluu 31 piirikuntaa (Kreise) ja 22 kaupunkipiiriä (kreisfreie Städte). Kuntia Nordrhein-Westfalenissa on 396 (vuodesta 2009). Kaupunkipiirit ovat kuntia itsessään.
Vanhana teollisuusalueen perinteen takia osavaltion valtapuolueena on ollut yleensä SPD.
Lokakuussa 2021 osavaltion pääministeriksi nousi Hendrik Wüst (CDU). Hänen edeltäjänsä oli vuonna 2017 pääministeriksi noussut Armin Laschet (CDU).
Suurimmat kaupungit

| Kaupunki | Asukasluku  31> 12.2000 | Asukasluku  31> 12.2006 | Asukasluku  31> 12.2017 |
| --- | --- | --- | --- |
| Köln | 962 884 | 989 766 | 1 080 394 |
| Düsseldorf | 569 364 | 577 505 | 617 280 |
| Dortmund | 588 994 | 587 624 | 586 600 |
| Essen | 595 243 | 583 198 | 583 393 |
| Duisburg | 514 915 | 499 111 | 498 110 |
| Bochum | 391 147 | 383 743 | 385 529 |
| Wuppertal | 366 434 | 358 330 | 353 590 |
| Bielefeld | 321 758 | 325 846 | 332 552 |
| Bonn | 307 814 | 314 299 | 325 490 |
| Münster | 265 609 | 272 106 | 313 559 |
| Mönchengladbach | 263 014 | 260 951 | 262 188 |
| Gelsenkirchen | 278 695 | 266 772 | 260 305 |
| Aachen | 244 386 | 258 770 | 246 272 |
| Krefeld | 239 916 | 237 104 | 226 699 |
| Oberhausen | 222 151 | 218 181 | 211 422 |
| Hagen | 203 151 | 195 671 | 187 730 |
| Hamm | 182 427 | 183 672 | 179 185 |
| Mülheim an der Ruhr | 172 862 | 169 414 | 171 265 |
| Leverkusen | 161 047 | 161 336 | 163 577 |
| Solingen | 164 973 | 162 948 | 158 803 |
| Herne | 174 529 | 169 991 | 156 490 |
| Neuss | 150 013 | 151 626 | 153 810 |
| Paderborn | 139 084 | 144 258 | 149 075 |
| Bottrop | 120 611 | 118 975 | 117 364 |
| Recklinghausen | 124 785 | 121 521 | 113 360 |
| Bergisch Gladbach | 105 693 | 105 587 | 111 627 |
| Remscheid | 119 287 | 114 925 | 110 584 |
| Moers | 107 062 | 107 180 | 103 949 |
| Siegen | 108 476 | 105 697 | 102 337 |
| Witten | 103 196 | 100 248 | 96 565 |
Aiheesta muualla

Kuvia tai muita tiedostoja aiheesta Nordrhein-Westfalen Wikimedia Commonsissa
Nordrhein-Westfalenin matkailusivusto (englanniksi)
Nordrhein-Westfalenin kulttuuria esittelevä sivusto (saksaksi)
Nordrhein-Westfalenin kaupunkipiirit ja piirikunnat
| --- | --- |
Kaupungit:   Aachen  Bielefeld  Bochum  Bonn  Bottrop  Dortmund  Duisburg  Düsseldorf  Essen  Gelsenkirchen  Hagen  Hamm  Herne  Köln  Krefeld  Leverkusen  Mönchengladbach  Mülheim  Münster  Oberhausen  Remscheid  Solingen  Wuppertal 
Piirikunnat:   Aachenin kaupunkialue  Borken  Coesfeld  Düren  Ennepe-Ruhr-Kreis  Euskirchen  Gütersloh  Heinsberg  Hereford  Hochsauerland  Höxter  Kleve  Lippe  Märkischer Kreis  Mettmann  Minden-Lübbecke  Oberbergischer Kreis  Olpe  Paderborn  Recklinghausen  Rheinisch-Bergischer Kreis  Rhein-Erft-Kreis  Rhein-Kreis Neuss  Rhein-Sieg-Kreis  Siegen-Wittgenstein  Soest  Steinfurt  Unna  Viersen  Warendorf  Wesel
On demand

On demand tarkoittaa palvelua tai toimintaa, joka vastaa sen käyttäjän tai asiakkaan tarpeeseen tarvittaessa tai vaadittaessa. Yleensä on demand -palvelun arvo liittyy siihen, että palvelun tarjoaja tai kuluttaja ei joudu tekemään ennakkoon taloudellisia panostuksia, vaan maksu suoritetaan vain palvelua tai toimintoa käytettäessä, ja näin myös on demand -palvelut ovat niiden käyttäjille usein normaalia edullisempia.
Esimerkkejä on demand -toiminnoista

fax on demand: faksi kytketään toimimaan vain tarvittaessa
book on demand tai print on demand: kustannustoiminta, jossa kirjat ovat painamista vaille valmiita ja niitä painetaan tilausten mukaan digipainatuksen avulla.
video on demand (VOD): internetin kautta levitettävä videotiedosto